Nyilvánosságra hozta az e-Clutch névre keresztelt, világelső elektronikus motorkerékpár-kuplunggal kapcsolatos első információkat a Honda

Miként azt már megszokhattuk, újabb világelső\* újdonsággal rukkolt elő a Honda. A motorkerékpárokhoz fejlesztett, e-Clutch néven beharangozott, automatikus rendszer indulásnál és menet közben is elvégzi a tengelykapcsolásokat, tehát a felhasználóknak nem kell a kuplungkart használnia.

A rendkívül kifinomultan működő Honda e-Clutch vezérlőelektronikája minden helyzetben biztos és kiszámítható tengelykapcsolásokat garantál, beleértve az indulásokat, a megállásokat és a menet közbeni váltásokat is. Hangolása olyannyira jól sikerült, hogy a Honda szakemberei szerint természetesebb érzetet kelt, mint a hagyományos, kézi kuplung.

Hogy motorosok minél szélesebb táborának lehessen ideális, a klasszikus kuplungkar továbbra is a pilóta rendelkezésére áll, még abban az esetben is, ha a rendszer elektronikusan vezérelt. Az e-Clutch – tudástól és tapasztalattól függetlenül – minden pilótának nagy könnyebbséget jelenthet, hiszen leegyszerűsíti a jármű kezelését, ilyenformán még biztonságosabbá, élvezetesebbé és kényelmesebbé teszi a gurulásokat.

Kis tömegű és méretű eszközről lévén szó, a Honda e-Clutch komolyabb átalakítás nélkül társítható a jelenleg használt erőforrásokhoz, a gyártó tervei szerint minden FUN modellbe bekerül majd az elkövetkező években.

A Honda e-Clutch rendszerrel kapcsolatos első információk ezen a linken érhetőek el:https://global.honda/en/business\_and\_innovation/motorcycles/Honda\_E-Clutch/

 \* A Honda kutatásai alapján.

Sajtókapcsolat:

* Szabó Ildikó
* ildiko.szabo@honda-eu.com

|  |  |
| --- | --- |
|  | © Honda Motor Europe Ltd.24YM Honda E-Clutch |

Eredeti tartalom: Honda Motor Europe Ltd.

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/7154/nyilvanossagra-hozta-az-e-clutch-nevre-keresztelt-vilagelso-elektronikus-motorkerekpar-kuplunggal-kapcsolatos-elso-informaciokat-a-honda/